เอดัวร์ มาแน

เอดัวร์ มาแน (Édouard Manet; 23 มกราคม ค.ศ. 1832 - 30 เมษายน ค.ศ. 1883) เป็นจิตรกรสมัยอิมเพรสชันนิสม์คนสำคัญของประเทศฝรั่งเศสในคริสต์ศตวรรษที่ 19 มีความสำคัญในการเขียนภาพสีน้ำมัน ผู้เป็นจิตรกรคนแรกในคริสต์ศตวรรษที่ 19 ที่เขียนภาพเกี่ยวกับชีวิตประจำวันของคนทั่วไป มาแนเป็นจิตรกรคนสำคัญที่มีบทบาทในการเปลี่ยนจากการเขียนภาพแบบเหมือนจริง (Realism) ไปเป็นแบบอิมเพรสชันนิสม์ 
“อาหารกลางวันบนลานหญ้า” (Le déjeuner sur l'herbe) และ “โอลิมเปีย” (Olympia) งานชิ้นเอกสองชิ้นของมาแนเป็นงานที่ทำให้เกิดมีความเห็นขัดแย้งกันมากและเป็นจุดที่ทำให้จิตรกรหนุ่ม ๆ รุ่นนั้นเริ่มหันมาวาดภาพอิมเพรสชันนิสม์—ซึ่งในปัจจุบันถือกันว่าเป็นจุดสำคัญของศิลปะที่แยกมาเป็นศิลปะสมัยใหม่

**ชีวิต**
เกิดที่ปารีสเมื่อวันที่ 23 มกราคม ค.ศ. 1832  ในครอบครัวที่มีฐานะดี เออเฌนี-เดอซีเร-ฟูร์นีเย (Eugénie-Desirée Fournier) แม่ของเอดัวร์เป็นลูกสาวของนักการทูตและเป็นหลานสาวของมกุฎราชกุมารสวีเดนชาลส์ เบอร์นาด็อตต์ (Charles XIV John of Sweden)  เอากุสท์พ่อของเอดัวร์เป็นผู้พิพากษาผู้มีความประสงค์จะให้ลูกชายมีอาชีพเดียวกัน   ชาร์ลส์ โฟนิเยร์ผู้เป็นลุงเป็นผู้ยุยงให้เอดัวร์เขียนภาพและมักจะพาไปชมภาพเขียนในพิพิธภัณฑ์ลูฟวร์ในปี ค.ศ. 1845 เอดัวร์ก็สมัครเข้าเรียนการวาดเส้นตามคำแนะนำของลุง ที่ที่พบอองโตนิน พรูสท์ผู้ต่อมาเป็นรัฐมนตรีกระทรวงวิจิตรศิลป์และกลายมาเป็นเพื่อนสนิทกันตลอดชีวิต
หลังจากการแนะนำของพ่อ ในปี ค.ศ. 1848 เอดัวร์ก็เดินทางไปกับเรือฝึกงานยังรีโอเดจาเนโร แต่หลังจากที่พยายามสอบเข้าราชนาวีไม่ได้สองครั้ง พ่อของเอดัวร์จึงได้ยอมให้ลูกหันไปศึกษาทางศิลปะ ระหว่างปี ค.ศ. 1850 ถึงปี ค.ศ. 1856 เอดัวร์ก็ศึกษากับทอมัส คูทัวร์ (Thomas Couture) จิตรกรผู้เชี่ยวชาญทางการเขียนภาพประวัติศาสตร์ เมื่อมีเวลาว่างก็จะไปนั่งวาดรูปเลียนแบบภาพเขียนสำคัญ ๆ ในพิพิธภัณฑ์ลูฟวร์
ระหว่างปี ค.ศ. 1853 ถึงปี ค.ศ. 1856 เอดัวร์ก็เดินทางไปเที่ยวเยอรมนี อิตาลี และเนเธอร์แลนด์ ซึ่งเป็นโอกาสที่ทำให้ได้รับอิทธิพลการเขียนภาพของจิตรกรชาวดัตช์ ฟรันส์ ฮาลส์ (Frans Hals) และจิตรกรชาวสเปน เดียโก เบลัซเกซ (Diego Velázquez) และฟรันซิสโก โกยา
ในปี ค.ศ. 1856 เอดัวร์ก็เปิดห้องภาพของตนเอง ลักษณะการวาดภาพในช่วงเวลานี้เป็นฝีมือแปรงที่หยาบ ใช้รายละเอียดเพียงเล็กน้อย และยังไม่เริ่มใช้การแปลงโทนสี  การวาดยังเป็นลักษณะแบบศิลปะสัจนิยมที่ริเริ่มโดยกุสตาฟว์ กูร์แบ (Gustave Courbet) เอดัวร์เขียนภาพ “คนดื่มเหล้า” (The Absinthe Drinker) ระหว่างปี ค.ศ. 1858 ถึงปี ค.ศ. 1859 และภาพเขียนที่เป็นหัวเรื่องร่วมสมัยเช่น ภาพขอทาน นักร้อง ยิปซี หรือคนในร้านกาแฟ หรือการสู้วัว หลังจากสมัยการเขียนภาพระยะแรกเอดัวร์ไม่ได้เขียนภาพที่เกี่ยวกับศาสนา ตำนานเทพ หรือภาพประวัติศาสตร์ ตัวอย่างภาพเกี่ยวกับหัวข้อเหล่านี้ก็ได้แก่ “พระเยซูถูกเย้ยหยัน” (Christ Mocked) ที่ปัจจุบันอยู่ที่สถาบันศิลปะแห่งชิคาโกที่สหรัฐอเมริกา และ “พระเยซูและเทวดา” (Christ with Angels) ที่ปัจจุบันอยู่ที่พิพิธภัณฑ์เมโทรโปลิตันที่นครนิวยอร์ก

**สมุดภาพ**
ภาพ:Edouard Manet 061.jpg|“นักร้องชาวสเปน” (Spanish Singer)  – ค.ศ. 1860, พิพิธภัณฑ์เมโทรโปลิตัน, นครนิวยอร์ก, สหรัฐอเมริกา
ภาพ:Édouard Manet - Le Vieux Musicien.jpg|“นักดนตรีแก่” (Old Musician)  – ค.ศ. 1862, พิพิธภัณฑ์ศิลปะแห่งชาติ, วอชิงตัน ดี.ซี., สหรัฐอเมริกา
ภาพ:Edouard Manet 073.jpg|“มาทาดอร์ตาย” (Dead Matador)  – ราว ค.ศ. 1864-1865, พิพิธภัณฑ์ศิลปะแห่งชาติ, วอชิงตัน ดี.ซี., สหรัฐอเมริกา
ภาพ:Manet, Edouard - Young Flautist, or The Fifer, 1866 (2).jpg|“เด็กเล่นขลุ่ย” (Young Flautist, or The Fifer)  – ค.ศ. 1866, พิพิธภัณฑ์ดอร์เซ, ปารีส, ประเทศฝรั่งเศส
ภาพ:Édouard Manet - Young Lady in 1866 - Google Art Project.jpg|“ผู้หญิงกับนกแก้ว” (Woman with Parrot)  – ค.ศ. 1866, พิพิธภัณฑ์เมโทรโปลิตัน, นครนิวยอร์ก, สหรัฐอเมริกา
ภาพ:Edouard Manet 022.jpg|“การประหารชีวิตของจักรพรรดิแม็กซิมิเลียนแห่งเม็กซิโก” (Execution of Emperor Maximilian of Mexico)  – ค.ศ. 1868, หอศิลปะ, มันไฮม์, ประเทศเยอรมนี
ภาพ:Edouard Manet 025.jpg|“อาหารเช้าในสตูดิโอ” (Breakfast in the Studio (the Black Jacket))  – ค.ศ. 1868, มิวนิก, ประเทศเยอรมนี
ภาพ:Edouard Manet 016.jpg|“ระเบียง” (The Balcony)  – ราว ค.ศ. 1868-1869, พิพิธภัณฑ์ดอร์เซ, ปารีส, ประเทศฝรั่งเศส
ภาพ:Edouard Manet Boating.jpg|“เล่นเรือ” (Boating)  – ค.ศ. 1874, พิพิธภัณฑ์เมโทรโปลิตัน,  นครนิวยอร์ก, สหรัฐอเมริกา
ภาพ:Portrait of Stéphane Mallarmé (Manet).jpg|“ภาพเหมือนสเตฟาน มาล์ลาร์เม” (Portrait of Stéphane Mallarmé)  – ค.ศ. 1876, พิพิธภัณฑ์ดอร์เซ, ปารีส, ประเทศฝรั่งเศส

**อ้างอิง**

**ดูเพิ่ม**
 ศิลปะอิมเพรสชันนิสม์

**แหล่งข้อมูลอื่น**
  ภาพเขียนโดยเอดัวร์ มาแน -  เอดัวร์ มาแนที่พิพิธภัณฑ์เฮคท์ date=2008-06-04 -  241 เว็ปไซท์ของเอดัวร์ มาแน -  “อิมเพรสชั่นนิสต์: มาแน” ที่ biography.com date=2006-02-08  -  เอดัวร์ มาแนแกลเลอรีโอลกา -  งานของเอดัวร์ มาแนที่โครงการกูเต็นเบิร์ก  -  เอดัวร์ มาแนที่พิพิธภัณฑ์ฮิลล์-สเต็ด (ฟาร์มมิงตัน, คอนเนทิคัต) -  smARThistory: “โอลิมเปีย” date=2008-05-01  -  smARThistory: “เล่นเรือ” date=2007-12-14  -  พิพิธภัณฑ์มาแนที่ MuseumSyndicate date=2008-03-07  -  เอดัวร์ มาแนที่ allpaintings.org date=2008-05-13  -  เอดัวร์ มาแน: ภาพเขียน สื่อ และลำดับเหตุการณ์ 
1883
หมวดหมู่:จิตรกรชาวฝรั่งเศส
หมวดหมู่:จิตรกรในคริสต์ศตวรรษที่ 19
หมวดหมู่:จิตรกรลัทธิประทับใจ
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากปารีส